Olen endiselt sussilainel. Kõik sõbrad-tuttavad, nähes millega tegelen, tahavad nüüd ka omale sooje susse, nii et sussivabrik on täies hoos. Või noh, nii palju kui on võimalik ühe 1,5-aastase  poisipõnni kõrvalt neid susse teha; mitte üle paari tunni päevas tema uneajal.    Nr 39 lillad sussid:      Nende sussidega juhtus nii, nagu tihti ikka juhtub. Et üks apsakas võib hoopis väga äge välja näha. Neil on sisemine pool tehtud rohelise ja pealmine lilla villaga. Roheline tungis aga lillast nii lahedalt läbi, et jääb mulje justkui oleks sussid taotluslikult sellised natukene  samblased.    Tallad kah:      Need väikesed sussid (u nr 23-24) rändavad Austraaliasse. Sealgi olevat nende talvel põrandad üsna külmad ja vaja varbad soojas hoida.